कोटा। भाजपा विधायक घनश्याम तिवाड़ी ने राजस्थान में सत्ता व संगठन को लेकर फिर से मुख्यमंत्री पर हमला बाेला है। उन्होंने कहा कि सत्ता व संगठन एक ही व्यक्ति के हाथ में हाेना ठीक नहीं है। दिखावे के लिए यहां यह अलग-अलग व्यक्ति के हाथ में हैं, लेकिन स्वरूप एक ही है। यह बात उन्होंने रामगंजमंडी से कोटा आते समय भास्कर से बात करते हुए कही।
तिवाड़ी बोले यह कहा जा रहा कि मंत्रिमंडल के गठन का अधिकारी मुख्यमंत्री को है। लेकिन, यह संविधान के अनुसार पार्टी के वरिष्ठ नेताओं की सलाह पर होता है। इसमें भी उन योग्य व्यक्तियों को शामिल किया जाता है, जो राज्य की प्रशासनिक व्यवस्था को चला सकें।
मंत्रिमंडल गठन का अधिकार किसी सामंत या जागीरदार को नहीं। हालांकि उन्होंने यह कहकर अपना बचाव किया कि यह मैंने एक जनरल बात कही है। उन्होंने कहा कि मेरे लिए कहा जाता है कि वे मुख्यमंत्री की टीम में नहीं चल सकते तो यह ठीक है, उनसे मेरे नीतिगत मतभेद हैं तो हैं। पार्टी में बुजुर्ग नेताओं को दरकिनार करने के बारे में उन्होंने कहा कि एक ही व्यक्ति के हाथ में सत्ता व संगठन सिद्धांत के विपरीत हैं। राजस्थान में स्वरूप अलग-अलग हैं, लेकिन सब एक ही व्यक्ति के इशारे पर चल रहा है।
युवाओं को कर रहे तैयार
तिवाड़ी ने कहा कि मेरा अभी एक ही काम चल रहा है। इसमें सामाजिक समरसता और आर्थिक न्यास का आंदोलन चल रहा है। इसके साथ ही दीनदयाल वाहिनी का गठन करके युवा तैयार किए जा रहे हैं, जो आगामी 20 साल तक राजनीति में सक्रिय रहें और ईमानदारी से काम करें। इसके अलावा भाजपा कार्यकर्ताओं के दुखदर्द सुन रहे हैं।
hin_Deva hin_Deva hin_Deva hin_Deva hin_Deva